CELEX: 32006D0100
Language: el
Date: 2006-02-03 00:00:00
Title: 2006/100/ΕΚ: Απόφαση της Επιτροπής, της  3ης Φεβρουαρίου 2006 , σχετικά με την τροποποίηση της απόφασης 2005/7/ΕΚ για την έγκριση μεθόδου ταξινόμησης σφαγίων χοίρων στην Κύπρο  [κοινοποιηθείσα υπό τον αριθμό Ε(2006) 215]

16.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 46/38
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 3ης Φεβρουαρίου 2006
   σχετικά με την τροποποίηση της απόφασης 2005/7/ΕΚ για την έγκριση μεθόδου ταξινόμησης σφαγίων χοίρων στην Κύπρο
   [κοινοποιηθείσα υπό τον αριθμό Ε(2006) 215]
   (Το κείμενο στην ελληνική γλώσσα είναι το μόνο αυθεντικό)
   (2006/100/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρων (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Λόγω τεχνικών προσαρμογών, η Κύπρος ζήτησε από την Επιτροπή να εγκρίνει την εφαρμογή ενός νέου τύπου για τον υπολογισμό της περιεκτικότητας σε άπαχο κρέας των σφαγίων στο πλαίσιο της μεθόδου ταξινόμησης των σφαγίων χοίρου που εγκρίθηκε με την απόφαση 2005/7/ΕΚ της Επιτροπής (2), και υπέβαλε τα στοιχεία που απαιτούνται στο άρθρο 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (3).
            
         
               (2)
            
            
               Από την εξέταση της αίτησης αυτής προέκυψε ότι πληρούνται οι όροι για την έγκριση του νέου τύπου υπολογισμού.
            
         
               (3)
            
            
               Ως εκ τούτου, η απόφαση 2005/7/ΕΚ πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2005/7/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στην Κυπριακή Δημοκρατία.
   
      Βρυξέλλες, 3 Φεβρουαρίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 301 της 20.11.1984, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 3513/93 (ΕΕ L 320 της 22.12.1993, σ. 5).
   
      (2)  ΕΕ L 2 της 5.1.2005, σ. 19.
   
      (3)  ΕΕ L 285 της 25.10.1985, σ. 39· κανονισμός όπως τροποποιήθηκε από τον κανονισμό (ΕΚ) αριθ. 3127/94 (ΕΕ L 330 της 21.12.1994, σ. 43).
   
      ΠΑΡΑΡΤΗΜΑ
      Στο παράρτημα της απόφασης 2005/7/ΕΚ, το σημείο 3 αντικαθίσταται από το ακόλουθο κείμενο:
      
         
                     «3.
                  
                  
                     Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                     
                         = 61,436 – 0,815 X + 0,144 W
                     Όπου:
                     
                                 
                                    
                              
                              
                                 =
                              
                              
                                 εκτιμώμενο ποσοστό άπαχου κρέατος στο σφάγιο,
                              
                           
                                 X
                              
                              
                                 =
                              
                              
                                 πάχος του νωτιαίου λίπους (συμπεριλαμβανομένου του δέρματος), σε χιλιοστά, το οποίο μετράται 6 εκατοστά από το μέσον του σφαγίου στο ύψος μεταξύ του τρίτου και του τέταρτου τελευταίου πλευρού,
                              
                           
                                 W
                              
                              
                                 =
                              
                              
                                 πάχος του μυός, σε χιλιοστά, το οποίο μετράται ταυτόχρονα και στο ίδιο σημείο με το X.
                              
                           Ο τύπος ισχύει για τα σφάγια βάρους μεταξύ 55 και 120 χιλιογράμμων.»